II.

KOMMUNIKÁCIÓS STRATÉGIA 1. Módszerek a cél megvalósításához — a médiával való kapcsolatokat kellő időben előre ki kell alakítani, különös figyelemmel a bajnokságokra és mérkőzésekre, — a rendőrség, a helyi hatóságok, a nemzeti hatóságok, a labdarúgó-szervezetek, az UEFA, a FIFA stb. sajtóosztályai közötti együttműködés az egyedi felelősségi körökkel kapcsolatos egyértelmű politika vagy álláspont közvetítésében, — intézkedések foganatosítása annak érdekében, hogy a rendőrségi információk valamennyi érintetthez – beleértve a labdarúgó szövetségeket, a szurkolói klubokat, az idegenforgalmi irodákat, a személyszállítókat és egyéb vállalkozásokat – eljussanak, — információs anyag a külföldről érkező látogatók számára, esetleg egyéb idegenforgalmi információval egybekötve, — egyértelműen meghatározott sajtóiroda felállítása a bajnokságok idejére, sajtótisztviselőkkel és médiaszóvivőkkel, — a bajnokságok idején napi sajtótájékoztatók, valamint interjúkról és egyéb megfelelő tájékoztatási lehetőségekről való gondoskodás, — a sajtótájékoztatók bajnokságokat megelőző megszervezése a sajtóval való együttműködést jellemző megközelítés egyértelművé tétele érdekében. 2. Eszközök a cél megvalósításához/tippek a sikerhez — hivatásos sajtóösszekötők kinevezése helyi, regionális és központi szinten, — többnyelvű rendőrségi sajtótisztviselők média részére történő rendelkezésre bocsátása a sajtóközpontban, — nemzeti vagy nemzetek közötti információs anyag létrehozása, — az információk helyi forrással együtt történő összeállítása, — a biztonságról és a létesítményekről szóló jelentések közlése a helyi idegenforgalmi irodák kiadványaiban, valamint egyéb helyi újságokban és kiadványokban, — az alábbiak miatti letartóztatások számának ismertetése: közrend megzavarása, fegyver birtoklása, hamisított belépőjegyek, feketepiaci jegyértékesítés és részegség stb., — a nemzetközi, nemzeti és helyi médiának a bajnokságok előkészületeivel és alakulásával kapcsolatos sajtójelentéseinek értékelése, — médiapolitikai együttműködéssel foglalkozó nemzeti munkacsoport létrehozása. 3. Megfontolásra érdemes fontos kérdések 1. Meg kell állapítani az üzenet lényegét Megjegyzés: Legelőször meg kell határozni, hogy mi legyen az üzenet lényege. Ezt egyértelművé kell tenni az újságíróval/újságírókkal folytatott interjúk során. 2. Az üzenet lényegének közérthetőnek kell lennie. Megjegyzés: A gyakorlatban nem megvalósítható álláspontok kinyilvánítása kerülendő. Ha ez megtörténik, az veszélyezteti a médiaeszköz viselkedést befolyásoló hatását. A rendőrség által bejelentett politikát ezért fenn kell tartani. 3. Kellő idejű felkészülés Megjegyzés: A jelölések benyújtása és a bajnokságok közötti időt olyan médiapolitika alapos kidolgozására kell felhasználni, amely meghatározza a rendőrség/hatóságok egyéni szerepét és feladatait. 4. Tervezés Megjegyzés: A médiapolitikát végig kell vinni a teljes tervezési szakaszon, és kezdeményezni kell annak meghatározását, hogy a média tájékoztatására ténylegesen mikor kerüljön sor. 5. A médiakapcsolatok folyamatossága és rendszeressége Megjegyzés: Rendkívül fontos, hogy az információcserére és a sajtó/média részére adott tájékoztatók tartására folyamatosan és rendszeresen teremtsenek alkalmat. Tekintettel kell lenni a média gyors tájékoztatásra irányuló igényére. 6. Médiaprojektek A rendőrség és a hatóságok győződjenek meg arról, hogy a konkrét médiaprojektek esetében a rendőrségi információk terén kellő figyelmet fordítanak-e a rendőrségre. 7. Készenlétben az incidensek kezelésére Megjegyzés: Amint egyetlen incidens is bekövetkezik, a média érdeklődése a sporteseményről gyorsan a közrend megzavarása felé fordul. Figyelembe kell venni azt, hogy a sporttudósító nézőpontja különbözik a rendőrségi tudósítóétól. 8. A vállalkozó szellemű média Megjegyzés: Figyelembe kell venni azt, hogy a média a rendőrségtől eltérő forrásokból is igyekszik majd információt szerezni. Külön figyelmet kell fordítani a rendőrségi stratégiákra és a rendőri beavatkozásra. 9. Nyitottság, átfogó jelleg és időszerűség Megjegyzés: A médiát tájékoztatni kell arról, hogy a rendőrség/hatóságok szükség esetén miként járnak el. Nem kell tartani a médiától, amennyiben a rendőri tervezés és az előkészületek megfelelőek. A rendőrség nyújtson átfogó tájékoztatást. Az információk legyenek ellenőrizhetők és naprakészek. 10. A bizalom kinyilvánítása Megjegyzés: Bízni kell a konkrét rendőri előkészületekben, és ezt a bizalmat mutatni és kommunikálni kell a média felé. A rendőrségnek és a hatóságoknak biztonsági intézkedéseikért teljes körű felelősséget kell vállalniuk. 11. Interjúk Megjegyzés: Intézkedéseket kell hozni a rendőri hatóságok médiával való kapcsolattartásra történő felkészítésére. Biztosítani kell, hogy a rendőrségi tisztviselő megfelelő munkahelyről biztosítsa a kapcsolattartást. A médiával lehetőleg személyesen, szóban kell kapcsolatba lépni. 12. Korlátozás/illetékesség meghatározása Tájékoztatást kell adni a politikai felelősség és a beavatkozás egyedi területeiről. Megjegyzés: A különböző hatóságok egyértelműen állapodjanak meg arról, hogy kinek a feladata a média tájékoztatása, és hogy milyen típusú tájékoztatást kell nyújtani. A rendőrség és a hatóságok a médiában való szereplésük esetén összpontosítsanak saját hatáskörükre és intézkedéseikre. 13. Mulasztás/vádaskodás Megjegyzés: A partnerek kerüljék a vitát a médiában vagy a mulasztások kapcsán folytatott vádaskodást. 14. Együttműködés Megjegyzés: A médiapolitikát sosem szabad a többi partnerrel való konzultáció nélkül kialakítani. A médiapolitika már önmagában együttműködési folyamat. 15. Megállapodás a külföldi rendőri csoportokkal a szóvivőket illetően Megjegyzés: Amennyiben a vendéglátó ország rendőrsége támogatást kap más országok rendőri csoportjaitól, és a külföldi rendőrséggel a média közvetlenül érintkezésbe lép, meg kell állapodni arról, hogy az ügyet a vendéglátó ország rendőrségi tájékoztató szolgálataihoz kell utalni. E szabály alól kivételt lehet tenni akkor, ha a támogatást nyújtó rendőri csoport – a vendéglátó ország jóváhagyásával – saját sajtótisztviselőjét (szóvivő) belevette a csoportba. 16. A szurkolók származási országából való rendőrkollégák bevonása Megjegyzés: A szurkolók származási országában szervezett interjúk/sajtókonferenciák alkalmával igénybe kell venni az adott országban tevékenykedő kollégák segítségét. Helyzeti előnnyel és sajtókapcsolatokkal rendelkeznek, valamint ismerik a helyi és a nemzeti tudósítókat, beleértve azoknak a sajtószervezeteknek a beállítottságát, amelyeknek dolgoznak. 17. A nemzeti sajtószolgálatok jegyzékének összeállítása a szervező ország rendőrsége számára Megjegyzés: Az egyes országok rendőri szervei a szervező ország rendőrsége számára készítsenek jegyzéket a legjelentősebb sajtószolgálatokról, feltüntetve azok célterületeit. E jegyzék segítségével a szervező ország rendőrsége ezeket a sajtószolgálatokat közvetlenül elláthatja információval. 18. A sajtószolgálat típusának figyelembevétele Megjegyzés: Biztonsággal kapcsolatos információk nyújtásakor figyelembe kell venni a sajtószolgálat típusát és célterületét. A sporttudósítók kevesebb tapasztalattal rendelkeznek biztonsággal kapcsolatos információk nyújtásában. Ezt figyelembe kell venni a sajtójelentések készítésekor és a sajtóközlemények kiadásakor. 19. Közös nemzeti munkacsoport létrehozása Megjegyzés: Közös munkacsoportot kell létrehozni az alábbi partnerek bevonásával: a mérkőzések helyszíneit biztosító rendőrség, a futball-huliganizmussal foglalkozó központi tájékoztató iroda, a labdarúgó-szervezet és a nemzeti hatóságok. 20. Tényszerű tájékoztatás Megjegyzés: A rendőrség és a hatóságok valamennyi képviselője ugyanazon háttér-információk alapján és a legnagyobb pontossággal folytasson kommunikációt a médiával. A tényszerű tájékoztatás összehangolása érdekében célszerű lehet közös tájékoztató jegyzeteket és a rendszeresen ismétlődő kérdésekre standard válaszokat készíteni. Napi információcserét kell folytatni a média által feltett kérdésekről. 21. Írásos közlemény Megjegyzés: A sajtókonferenciákat írásos közleménnyel kell megerősíteni. Ez az alábbiak biztosításának előnyével jár: — a szöveg alaposan megfontolható, — a szövegeket engedélyezni lehet a sajtó számára, — egyértelmű a közvetített üzenet (nincsenek későbbi viták a „félreértésekről”). 22. Információs anyag Információs anyagot kell a szurkolók rendelkezésére bocsátani, amelyben feltüntetik, hogy mely típusú viselkedés kulturálisan elfogadható vagy elfogadhatatlan, valamint mely kihágások vezetnek intézkedés foganatosításához. A kapcsolódó kérdésekről tanácsot kell nyújtani annak biztosítása céljából, hogy a szurkolók szíves fogadtatást tapasztaljanak. Az anyagot a jegyek értékesítésekor kell kiosztani. 23. A közönség bevonása Megjegyzés: A közönséget fel lehet kérni arra, hogy vállaljon aktív szerepet a rendőrség gyanús viselkedésről való informálásában. 24. Lezárási stratégia A sajtóiroda zárjon be a bajnokságok végének közeledtével, a központi rendőrparancsnokság azonban továbbra is nyújtson tájékoztatást. Közölni kell, hogy a rendőrségi sajtótisztviselő mikor áll rendelkezésre tájékoztató és egy utolsó sajtókonferencia tartása céljából. 25. A médiapolitika értékelése Megjegyzés: A bajnokságok befejeződésével értékelő jelentést kell készíteni a folytatott médiapolitikáról és a médiával kapcsolatos tapasztalatokról. A jövőre nézve érdekes tapasztalatokkal bíró vonatkozásokat le kell jegyezni. Ennek vonatkoznia kell valamennyi olyan, más országból való rendőri szervre is, amely támogatást nyújtott. 26. Az európai uniós/rendőri együttműködési célú médiapolitikai ellenőrző lista értékelése A szervező ország rendőrsége használja alapul a médiapolitika nemzeti értékelését annak eldöntésére, hogy szükség van-e az európai uniós ellenőrző lista egyedi vonatkozásainak kiegészítésére vagy kiigazítására.